turjo4nis/wikipedia-bn-dump-20250701 huggingface dataset:
শূন্য এ বুকে

‘শূন্য এ বুকে'  হল কৌশিক গাঙ্গুলি পরিচালিত ২০০৫ সালের একটি বাংলা চলচ্চিত্র।  চলচ্চিত্রটি নারী-পুরুষের মানসিকতা এবং তাদের শারীরিক সম্পর্কের জটিলতা তুলে ধরে। ওয়ারীশ গাঙ্গুলি তৈরি করার পর এটি তাঁর দ্বিতীয় ফিচার ফিল্ম।

এই ছবিটি কলকাতায়  ভালো আয় করেছিল এবং বেশ কয়েকটি চলচ্চিত্র উৎসবে প্রশংসিত হয়েছিল।

পটভূমি 
সৌমিত্র, একজন উজ্জ্বল চিত্রশিল্পী এবং ভাস্কর, অনুপ্রেরণার জন্য খাজুরাহো গ্রুপ অফ মনুমেন্টে যান এবং সেখানে তার এক শিল্পী বন্ধু অঞ্জিত তাকে তিস্তার আলাপ করিয়ে দেন। কলকাতায় তারা একে অপরের প্রেমে পড়ে যান এবং তাদের পারিবারিক ও অর্থনৈতিক বিশাল ফারাক থাকা সত্ত্বেও তারা বিয়ে করার সিদ্ধান্ত নেয়। তিস্তা তার ধনী, নীল রক্তের পরিবার থেকে বিচ্ছিন্ন হয়ে যায়। বিয়ের রাতে কৌশিক স্তম্ভিত হয়ে আবিষ্কার করে যে তিস্তার বুক সমতল। ধাক্কাটি প্রথমে প্রতারণা, রাগ এবং অবশেষে তা ঘৃণার অনুভূতিতে পরিণত হয়। তিস্তা গিয়ে তার বস শর্মীষ্ঠা দির কাছে সাহায্য চায়। সৌমিত্র এলে তাকে ফিরিয়ে দেওয়া হয়। সৌমিত্র একদিন একটি ডায়াগ্রাম আঁকে এবং জয়দীপকে তিস্তার শরীরের ঘাটতি দেখায় যা পালাক্রমে সুজয়,  অঞ্জিতও জানতে পারে। তিস্তা অঞ্জিতের কাছ থেকে এ কথা শুনে সৌমিত্রকে আর তাকে নিয়ে উপহাস না করতে বলেন এবং বিবাহবিচ্ছেদ চান। কয়েক বছর পরে সৌমিত্র, অঞ্জিত ও তিস্তাকে একসাথে দেখগে পান, সঙ্গে ছিল তাদের মেয়েকে। অঞ্জিত এবং তিস্তার মধ্যে যোগাযোগে রয়ে গিয়েছিল এবং তারা একে অপরের মধ্যে সান্ত্বনা খুঁজে পায় এবং পরবর্তীতে বিয়ে করেন। তিস্তা সৌমিত্রকে বলে যে শারীরিক অভাব সত্ত্বেও সে তার স্বামী এবং মেয়েকে নিয়ে বেশ খুশি এবং তাদের বিবাহিত জীবন খুব সুখের। সৌমিত্র কয়েক বছর আগে যে অপরাধ করেছিলেন তার জন্য অনুতপ্ত হয় এবং সে নিজেকে অপরাধী মনে লজ্জিত হয়।

চরিত্র 

 তিস্তার চরিত্রে চূর্ণী গাঙ্গুলী
 সৌমিত্র চরিত্রে কৌশিক সেন
 জয়দীপের চরিত্রে খরাজ মুখার্জি
 অরিজিৎ চরিত্রে টোটা রায়চৌধুরী
 বিশ্বজিৎ চক্রবর্তী
 রাজেশ শর্মা
 সুদীপ মিত্র

 অতিথি উপস্থিতি

 শর্মিষ্ঠাদির চরিত্রে রূপা গাঙ্গুলী
 সোমা দে
 দীপঙ্কর দে

কুশীলব 

 পরিচালনা, গল্প, চিত্রনাট্য: কৌশিক গাঙ্গুলি
 প্রধান সহকারী পরিচালকঃ অভিজিৎ চৌধুরী, অমিতাভ চক্রবর্তী
 সহকারী পরিচালক: তরুণ চক্রবর্তী, জয়দীপ মুখার্জি
 প্রযোজনা: ফোর্থলাইট মিডিয়া অ্যান্ড এন্টারটেইনমেন্ট
 নির্বাহী প্রযোজক: শাস্বতী গুহ ঠাকুরতা
 শিল্প নির্দেশনাঃ সমীর কুণ্ডু
 মেক আপ: শেখর ব্যানার্জি
 ক্যামেরাঃ আদিনাথ দাস
 সম্পাদনা: সুব্রত রায়
 আবহ সঙ্গীতঃ চিরদীপ দাশগুপ্ত
 সঙ্গীত পরিচালনাঃ গৌতম ব্যানার্জী
 সাউন্ড রেকর্ডিংঃ নন্দকিশোর ঘোষ
 পুনঃ রেকর্ডিংঃ নটরাজ মান্না
 প্লেব্যাক গায়ক: খরাজ মুখার্জি
 স্থিরচিত্রঃ সমীর সিকদার, শিবনাথ কর্মকার
 পোশাক পরিকল্পনা: চূর্ণী গাঙ্গুলি
 ক্যালিগ্রাফি: গৌতম বরাত

তথ্যসূত্র

বহিঃসংযোগ 

 

২০০০-এর দশকের বাংলা ভাষার চলচ্চিত্র
কৌশিক গঙ্গোপাধ্যায় পরিচালিত চলচ্চিত্র
২০০৫-এর চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
ইন্ডিয়ান গোর্খা জনশক্তি ফ্রন্ট

হামরো পার্টি (এইচপি) হচ্ছে ভারতের পশ্চিমবঙ্গের দার্জিলিং জেলা এবং কালিম্পং জেলার একটি রাজনৈতিক দল। ২০২১ সালের ২৫ নভেম্বরে দলটি প্রতিষ্ঠিত হয়। এই দলের সভাপতি হলেন অজয় এডওয়ার্ডস। তিনি আগে গোর্খা ন্যাশনাল লিবারেশন ফ্রন্টের নেতা ছিলেন।

নির্বাচনের ইতিহাস 
হামরো পার্টি ২০২২ সালের ফেব্রুয়ারিতে দার্জিলিং পৌরসভা নির্বাচনে প্রতিদ্বন্দ্বিতা করেছিল। দলটি মোট ৩২টি আসনের মধ্যে ১৮টি আসন জিতে বোর্ড গঠন করে। ২০২২ সালের ২৬ শে জুন অনুষ্ঠিত গোর্খাল্যান্ড আঞ্চলিক প্রশাসন নির্বাচনে হামরো পার্টি ৪৫ টি আসনে প্রতিদ্বন্দ্বিতা করে ৮টি আসনে জয়লাভ করে

তথ্যসূত্র 

ভারতের রাজনৈতিক দল
পশ্চিমবঙ্গের রাজনৈতিক দল
২০২১-এ প্রতিষ্ঠিত রাজনৈতিক দল
দোগান আলেমদার

দোগান আলেমদার (জন্ম ২৯ অক্টোবর ২০০২) একজন তুর্কি পেশাদার ফুটবলার যিনি লিগ ১  ক্লাব রেনেসের হয়ে গোলরক্ষক হিসেবে খেলেন।

ক্লাব কর্মজীবন
আলেমদার ১০ বছর বয়স থেকে কায়সেরিস্পোররের হয়ে ফুটবল খেলা শুরু করেন।

তথ্যসূত্র 

২০০২-এ জন্ম
জীবিত ব্যক্তি
তুর্কি ফুটবলার
ফুটবল গোলরক্ষক
তুরস্কের আন্তর্জাতিক ফুটবলার
তুরস্কের আন্তর্জাতিক যুব ফুটবলার
সুপার লিগের খেলোয়াড়
লিগ ১-এর খেলোয়াড়
কায়সেরিস্পোরের খেলোয়াড়
স্তাদ রেনে ফুটবল ক্লাবের খেলোয়াড়
তুর্কি প্রবাসী ফুটবলার
ফ্রান্সে তুর্কি প্রবাসী ক্রীড়াবিদ
ফ্রান্সে প্রবাসী ফুটবলার
ফরাসি জাতীয় চ্যাম্পিয়নশিপ ৩-এর খেলোয়াড়
ফরাসি জাতীয় চ্যাম্পিয়নশিপ ২-এর খেলোয়াড়
তুর্কি পুরুষ ফুটবলার
পুরুষ ফুটবল গোলরক্ষক
রাজসিক বিহার

রাজসিক বিহার (রাজসিক নামেও পরিচিত) মৃণাল হক নির্মিত একটি ঘোড়ার গাড়ির ভাস্কর্য। এটি ঢাকার পরিবাগে কাজী নজরুল ইসলাম এভিনিউ ও মিন্টু রোডের সংযোগস্থলের সড়কদ্বীপে শেরাটন হোটেলের সামনে স্থাপন করা হয়। এটির মূল পটভূমি নবাব-জমিদারদের পরিবার-পরিজন নিয়ে ঢাকা শহরের রাজসিক  ভ্রমণ। ঢাকা নগরীর ৪০০ বছর পূর্তি উপলক্ষে নগর কর্তৃপক্ষের সৌন্দর্যায়ন প্রকল্পের অংশ হিসেবে ২০০৮ সালের ১৯ জানুয়ারিতে ভাস্কর্যটি উন্মুক্ত করা হয়।

পটভূমি ও বর্ণনা 
ঢাকার নবাব-জমিদাররা পরিবারের সদস্যদের নিয়ে যখন ভ্রমণে বের হতেন তখন তাদের গাড়িতে দ্রুতগতিসম্পন্ন দুটি ঘোড়া থাকত। তাদের গাড়ির নির্বিঘ্ন চলাচল নিশ্চিত করতে পথচারী ও অন্যান্য ঘোড়াগাড়ি ও বাহন একপাশে সরে দাঁড়াত। এ পটভূমিতে ঢাকা ভ্রমণের ঐতিহ্যকে প্রাধাণ্য ধরে মৃণাল হক ভাস্কর্যটি নির্মাণ করেন। ভাস্কর্যে নবাব সলিমুল্লাহ স্ত্রী, ছেলে এবং পেয়াদাসহ এমনই এক বিহারে বেরিয়েছেন শহর দেখতে। 

সম্পূর্ণ ভাস্কর্যটি সোনালী রঙে আবৃত। চার চাকার গাড়ির সম্মুখভাগ পরিবাগের দিকে এবং পিছনের দিকটি মিন্টু রোডের অভিমুখে। ভাস্কর্যে একজন কোচোয়ান বসে আছেন সামনে দুটি ঘোড়া নিয়ন্ত্রণ করছেন, গাড়ির ভিতরে নবার তার পরিবারের সাথে উপবিষ্ট এবং গাড়ির পেছেনে একজন দেহরক্ষী বন্দুক হাতে বসে আছেন। ভাস্কর্যের যাত্রিবাহী কেবিনের ডানপাশে একটি লন্ঠন দণ্ডায়মান আছে।

চিত্রশালা

তথ্যসূত্র

বহিঃসংযোগ 
 মৃণাল হকের ব্যক্তিগত বাতায়নে রাজসিক বিহারের স্থিরচিত্র 

২০০৮-এর ভাস্কর্য
প্রাণীর ভাস্কর্য
ঢাকার ভবন ও স্থাপনা
মৃণাল হকের কর্ম
ঢাকার বহিরঙ্গন ভাস্কর্য
ওয়ার্ল্ড ট্রেড সেন্টার

ওয়ার্ল্ড ট্রেড সেন্টার হল ওয়ার্ল্ড ট্রেড সেন্টার অ্যাসোসিয়েশন দ্বারা স্বীকৃত স্থান।

ওয়ার্ল্ড ট্রেড সেন্টার উল্লেখ করতে পারে:

ভবন 
 বিশ্ব বাণিজ্য কেন্দ্রের তালিকা
 ওয়ার্ল্ড ট্রেড সেন্টার (১৯৭৩–২০০১)
 ওয়ার্ল্ড ট্রেড সেন্টার (২০০১–বর্তমান)

অন্যান্য ব্যবহার 
 ওয়ার্ল্ড ট্রেড সেন্টার (চলচ্চিত্র), ২০০৬ সালের একটি চলচ্চিত্র।
পাটলীপুত্র বাস টার্মিনাল

পাটলীপুত্র বাস টার্মিনাল ভারতের বিহারের পাটনায় অবস্থিত একটি আন্তঃরাজ্য বাস টার্মিনাল। এটি আইএসবিটি পাটনা বা আইএসবিটি নামেও পরিচিত। এটি বিহারের প্রথম আন্তঃরাজ্য বাস টার্মিনাল। বাস টার্মিনালটি ২০২০ সালের সেপ্টেম্বরে উদ্বোধন করা হয়। টার্মিনালটি পাটনা-গয়া সড়কের বৈরিয়া চকে (সম্পাতচক) অবস্থিত।

তথ্যসূত্র

পাটনার পরিবহন
বিহারের পরিবহন
ভারতের বাস স্টেশন
শুতো ওকানিওয়া

শুতো ওকানিওয়া (, ; জন্ম: ১৬ সেপ্টেম্বর ১৯৯৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।

প্রারম্ভিক জীবন
শুতো ওকানিওয়া ১৯৯৯ সালের ১৬ই সেপ্টেম্বর তারিখে জাপানের সাইতামা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 

১৯৯৯-এ জন্ম
জীবিত ব্যক্তি
জাপানি ফুটবলার
ফুটবল রক্ষণভাগের খেলোয়াড়
ফুটবল ক্লাব টোকিওয়ের খেলোয়াড়
জে১ লিগের খেলোয়াড়
জে৩ লিগের খেলোয়াড়
জে২ লিগের খেলোয়াড়
পুরুষ ফুটবল রক্ষণভাগের খেলোয়াড়
ব্রেক ফেল

ব্রেক ফেল  ২০০৯ সালের একটি ভারতীয় বাংলা চলচ্চিত্র। চলচ্চিত্রটি পরিচালনা করেছেন কৌশিক গঙ্গোপাধ্যায় এবং প্রযোজনা করেছে মুম্বাই মন্ত্র মিডিয়া লিমিটেড কোম্পানি।  চলচ্চিত্রটির সঙ্গীত পরিচালনা করেছেন নীল দত্ত।

পটভূমি

অভিনয়শিল্পী 
 পরমব্রত চট্টোপাধ্যায়
 স্বস্তিকা মুখোপাধ্যায়
 আন্নু কাপুর
 শাশ্বত চ্যাটার্জি
 সন্তু মুখোপাধ্যায়
 অরিন্দম শীল
 লামা (অরিন্দম হালদার)
 তরঙ্গ বিশ্বাস
 পরাণ বন্দ্যোপাধ্যায়
 তনিমা সেন

সঙ্গীত 
 "যদি প্রশ্ন করো" - শান, শ্রেয়া ঘোষাল
 "জিঙ্গা লা লা"
 "সরে সরে যায়" - শান, শ্রেয়া ঘোষাল
 "রং লাগা দে"
 "ভেঙ্গে মোর ঘরের চবি"
 "ঘুরে তাকালেই"

আরও দেখুন 
 বারুদ (২০০৪-এর চলচ্চিত্র)

তথ্যসূত্র 

২০০০-এর দশকের বাংলা ভাষার চলচ্চিত্র
কৌশিক গঙ্গোপাধ্যায় পরিচালিত চলচ্চিত্র
২০০৯-এর চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
আকিব শাহ

আকিব শাহ (জন্ম ১৫ অক্টোবর ১৯৯৫) একজন পাকিস্তানি প্রথম-শ্রেণীর ক্রিকেটার যিনি রাওয়ালপিন্ডির হয়ে খেলেছেন।  ২০১৮-১৯ কায়েদ-ই-আজম ট্রফির জন্য, তিনি জারাই তারাকিয়াতি ব্যাংক লিমিটেডের অধিনায়ক ছিলেন। ১৩ সেপ্টেম্বর ২০১৮ সালে, তিনি ২০১৮-১৯ কায়েদ-ই-আজম ওয়ানডে কাপে জারাই তারাকিয়াতি ব্যাংক লিমিটেডের হয়ে তার লিস্ট এ আত্মপ্রকাশ করেন।

তথ্যসূত্র

বহিঃসংযোগ 

 Aqib Shah at ESPNcricinfo

রাওয়ালপিন্ডি থেকে আগত ক্রিকেটার
জারাই তারাকিয়াতি ব্যাংক লিমিটেডের ক্রিকেটার
রাওয়ালপিন্ডির ক্রিকেটার
পাকিস্তানি ক্রিকেটার
জীবিত ব্যক্তি
১৯৯৫-এ জন্ম
লালমল্লার

লালমল্লার (বৈজ্ঞানিক নাম: Papilio alcmenor(C. & R. Felder, [1864])) এক প্রজাতির বড় আকারের প্রজাপতি, যার শরীর মূখ্যত কালচে এবং ডানা কালো এবং লালবর্নের। এরা ‘প্যাপিলিওনিডি’ পরিবারের এবং 'প্যাপিলিওনিনি' উপগোত্রের সদস্য।

আকার  
লালমল্লার এর প্রসারিত অবস্থায় ডানার আকার ১১০-১৩০ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত লালমল্লার এর উপপ্রজাতি হল-

 Papilio alcmenor alcmenor C. & R. Felder, [1864] – Khasi Red-breasted Mormon

বিস্তার 
এই প্রজাতি ভারত এর হিমাচল প্রদেশ থেকে অরুণাচল প্রদেশ পর্যন্ত, নেপাল, ভুটান, বাংলাদেশ এবং মায়ানমার এর বিভিন্ন অঞ্চলে দেখা যায়।

বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

পুরুষ 
পুরুষ প্রকার লেজহীন। ডানার উপরিতল নীলচে কালো বর্নের। সামনের ডানার উপরিতলে ডানার গোড়ার (base) দিকে কোস্টার সামান্য নিচে একটি লম্বা সরু লাল রেখা (streak)অথবা দাগ বর্তমান। পিছনের ডানা লম্বাটে এবং টার্মেন ঢেউ খেলানো, টার্মেনের ঢেউ খেলানো অংশে প্রতিটি অবতল অংশ সরু সাদা প্রান্তরেখা দ্বারা চিহ্নিত। পিছনের ডানার উপরিপৃষ্ঠ আঁশে ছাওয়া। সাদা (কখনো ইষদ্‌ লালচে সাদা) কিনারাযুক্ত এবং চক্ষুবিন্দু (ocellus)সহ টর্নাল ছোপটি সুস্পষ্টভাবে প্রতীয়মান।

স্ত্রী 
স্ত্রী প্রকার খুব চওড়া লেজযুক্ত। ডানার উপরিতল কালো বর্নের। উপরিতল এবং নিম্নতল পুরুষ প্রকারেওইয় প্রায় অনুরূপ, তবে পিছনের ডানার উপরিতলে একটি সাদা ডিসকাল পটি এবং ডানার প্রান্তদেশে (tormen) লাল অর্ধচন্দ্রাকৃতি ছোপ বর্তমান।

আচরণ 
এই প্রজাতির দেখা খুব কমই মেলে, তবে দুর্লভ নয়। এদের উড়ান ধীর এবং অলস ভঙ্গিমাযুক্ত। পুরুষ প্রকারকে ভিজে মাটিতে, ভিজে বালিত এবং পাথরে মাড-পাডল করতে দেখা যায় জোরায় অথবা ছোট দলে। কখনো সখনো দীর্ঘক্ষন ধরে এরা উচুঁ গাছের উপরের অঞ্চলে অলস ভঙ্গিমায় উড়ে বেড়ায়। পাহাড়ী জঙ্গল ও পার্বত্য উপত্যকায় পাদদেশ থেকে ১৮২০ মিটার উচ্চতা পর্যন্ত এদের বিচরন দেখা যায় মার্চ থেকে জুন মাস পর্যন্ত। হিমালয়ের ৬০০০ফুট উচ্চতা অবধি এদের দর্শন মেলে মে, আগষ্ট এবং সেপ্টেম্বর মাসে। এই প্রজাতির স্ত্রী প্রকার পংখিল এবং Great Windmill এর নকল (Mimicry) করে।

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত প্যাপিলিওনিডি গোত্রের প্রজাপতি
এশিয়ার প্রজাপতি
১৮৬৪-এ বর্ণিত প্রজাপতি
হাসল (২০২২-এর চলচ্চিত্র)

হাসল ২০২২ সালে মুক্তিপ্রাপ্ত একটি আমেরিকান স্পোর্টস ড্রামা  । চলচ্চিত্রটির পরিচালক জেরেমিয়া জ্যাগার এবং চিত্রনাট্য রচয়িতা টেলর ম্যাটারনে এবং উইল ফেটার্স। চলচ্চিত্রটিতে অ্যাডাম স্যান্ডলার একজন এনবিএ স্কাউটের ভূমিকায় অভিনয় করেছেন, যিনি স্পেনের একজন উঠতি প্রতিভাবান খেলোয়াড়ের সন্ধান পান ( হুয়ানচো হার্নাঙ্গোমেজ ) এবং তাকে এনবিএ ড্রাফটের জন্য প্রস্তুত করে তোলার চেষ্টা করেন। প্রধান প্রতিপক্ষ কেরমিট উইল্টসের ভূমিকায় অভিনয় করেছেন মিনেসোটা টিম্বারওলভসের খেলোয়াড় অ্যান্থনি এডওয়ার্ডস। চলচ্চিত্রে আরো রয়েছেন কুইন লতিফাহ, বেন ফস্টার, রবার্ট ডুভাল, এবং হেইডি গার্ডনার, সেই সাথে নিজের স্প্রিংহিল কোম্পানির ব্যানারে ছবিটির প্রযোজক হিসেবে যুক্ত ছিলেন লেব্রন জেমস।

জুন ০৩, ২০২২ তারিখে চলচ্চিত্রটি নেটফ্লিক্সে মুক্তি পায়। সমালোচকগণ চলচ্চিত্র ও বিশেষত অ্যাডাম স্যান্ডলারের অভিনয়ের ভূয়সী প্রশংসা করেন।

শ্রেষ্ঠাংশ 

 স্ট্যানলি সুগারম্যান চরিত্রে অ্যাডাম স্যান্ডলার, একজন স্কাউট এবং সেভেন্টিসিক্সার্স এর কোচ
 স্ট্যানলি সুগারম্যানের স্ত্রী তেরেসা সুগারম্যানের চরিত্রে কুইন লতিফা
 ভিন্স মেরিক, রেক্সের ছেলে এবং সেভেন্টিসিক্সার্সের যৌথ-মালিক চরিত্রে বেন ফস্টার
 বো ক্রুজ চরিত্রে হুয়াঞ্চো হার্নাঙ্গোমেজ, স্পেন থেকে আসা স্ট্যানলির বাস্কেটবল খেলোয়াড়
 তরুণ বো ক্রুজের চরিত্রে সিলাস গ্রাহাম
 রেক্স মেরিকের ভূমিকায় রবার্ট ডুভাল, ভিন্সের বাবা এবং সেভেন্টিসিক্সার্সের মালিক
 স্ট্যানলির মেয়ে অ্যালেক্স সুগারম্যানের চরিত্রে জর্ডান হাল
 রেক্সের মেয়ে ক্যাট মেরিকের চরিত্রে হেইডি গার্ডনার
 বো-এর মা পাওলা ক্রুজের চরিত্রে মারিয়া বোট্টো
 লুসিয়া ক্রুজের চরিত্রে আইনহোয়া পিলেট, বো-এর মেয়ে
 কেরমিট উইল্টস চরিত্রে অ্যান্থনি এডওয়ার্ডস, একজন খেলোয়াড় এবং বো-এর প্রতিদ্বন্দ্বী
 লিওন রিচ চরিত্রে কেনি স্মিথ, একজন স্পোর্টস এজেন্ট এবং স্ট্যানলির বন্ধু
 ফ্যাট জো, নিজ চরিত্রে
 ব্লেকের চরিত্রে জলিল হোয়াইট

পর্যালোচনা 
রিভিউ অ্যাগ্রিগেটর ওয়েবসাইট রটেন টম্যাটোস এ ৭.১/১০ গড় রেটিং সহ ১৪৫টি পর্যালোচনার উপর ভিত্তি করে চলচ্চিত্রটির অ্যাপ্রুভাল রেটিং ৯২%। এ প্রসঙ্গে ওয়েবসাইটটিতে বলা হয়েছে, "Hustle doesn't have any fancy moves, but it doesn't need them—Adam Sandler's everyman charm makes this easy layup fun to watch"

তথ্যসূত্র

বহিঃসংযোগ 

 

নিউ জার্সিতে ধারণকৃত চলচ্চিত্র
ফিলাডেলফিয়ার পটভূমিতে চলচ্চিত্র
মার্কিন হাস্যরসাত্মক নাট্য চলচ্চিত্র
মার্কিন চলচ্চিত্র
২০২২-এর চলচ্চিত্র
ইংরেজি ভাষার চলচ্চিত্র
২০২০-এর দশকের ইংরেজি ভাষার চলচ্চিত্র
২০২০-এর দশকের মার্কিন চলচ্চিত্র
হেলেন আর্নি

হেলেন আর্নি একজন ব্রিটিশ উপস্থাপক, উপস্থিত কৌতুকাভিনেত্রী এবং সঙ্গীতশিল্পী। তিনি কৌতুক অভিনেতা রবিন ইনচ এবং অধ্যাপক ব্রায়ান কক্সের সাথে আনকেজড মাঙ্কিজ এ কৌতুকাভিনয় করেছেন।

দ্য এডিনবার্গ রিপোর্টার তাকে "গিক সংস্ট্রেস" (ধারাবিচ্যুত  গায়িকা) বলে অভিহিত করে। উপস্থিত গণিতবিদ ম্যাট পার্কার এবং টেলিভিশন বিজ্ঞানী স্টিভ মোল্ডের সাথে আর্নি ফেস্টিভাল অব দ্য স্পোকেন নার্ড এ আসরের এক তৃতীয়াংশে ইউকুলেল বাজিয়েছেন। তিনি এবং পার্কার ইউ হ্যাভ বিন ওয়ার্নড (আউট্রেজাস অ্যাক্টস অব সায়েন্স) এর প্রায় প্রতিটি পর্বের ভাষ্যকারও ছিলেন।

রবিন ইনচের দ্বারা আয়োজিত একটি বিজ্ঞান অনুষ্ঠানে "কেবল অদ্ভুত এবং ভিন্ন" গান পরিবেশন করার মধ্য দিয়ে, তিনি বুঝতে পেরেছিলেন যে তিনি "একটি অর্থপূর্ণ উপায়ে বিজ্ঞান এবং সঙ্গীতকে একসাথে যুক্ত করতে পারেন"।

উপস্থিতি 
২০১২ এ অনুষ্ঠিত বোরিং কনফারেন্সে, আর্নি "ইয়ামাহা পিএসআর-১৭৫ পোর্টেবল কীবোর্ডের বৈশিষ্ট্য এবং বিবরণ" শীর্ষক একটি উপস্থাপনা করেন।

আর্নি ২০১৫ সালে বিবিসির প্রাকৃতিক ইতিহাস বিষয়ক ধারাবাহিকের "কোস্ট" পর্বে একটি অংশ উপস্থাপন করেছিলেন।

আর্নি নো সাচ থিং অ্যাজ এ ফিশ এর ৯৭ তম পর্বে অতিথি উপস্থাপক ছিলেন যেখানে তিনি ব্যাখ্যা করেছিলেন:আগামীকাল আপনার জীবনের দীর্ঘতম দিন হবে।

জানুয়ারি ২০১৭-এ আর্নি বিবিসি রেডিও ৪ এর মিউজিয়াম অফ কিউরিওসিটিতে হাজির হন। এই কাল্পনিক যাদুঘরে তার "অনুমানমূলক দান" ছিল সম্প্রতি আবিষ্কৃত চারটি রাসায়নিক উপাদানের নমুনার একটি সেট: নিহোনিয়াম, মস্কোভিয়াম, টেনেসাইন এবং ওগানেসন।

রচনা 
২০১৩ সালে, আর্নি ফাইন্যান্সিয়াল টাইমস-এ "আপনাকে হাসতে হবে" শিরোনামে একটি লেখা লিখেছিলেন, যেখানে তিনি হাস্যরসকে বৈজ্ঞানিক নীতি উপস্থাপনের শক্তিস্বরূপ বলে উল্লেখ করেন।

২০১৮ সালে, আর্নি তার সহকর্মী ফেস্টিভ্যাল অফ দ্য স্পোকেন নার্ড পার্টনার স্টিভ মোল্ডের সাথে "দি এলিমেন্ট ইন দ্য রুম: সায়েন্সি স্টাফ স্টেয়ারিং ইউ ইন দ্য ফেস" নামক একটি বই প্রকাশ করেন।

তথ্যসূত্র

বহিঃসংযোগ 

 
 ফেস্টিভাল অব দ্য স্পোকেন নার্ড

ব্রিটিশ কৌতুকাভিনেত্রী
জীবিত ব্যক্তি
ব্রিটিশ কৌতুকাভিনয়শিল্পী
এইচঅডিওর মাইক্রোবিন্যাসের সাথে নিবন্ধসমূহ
জন্মের বছর অনুপস্থিত (জীবিত ব্যক্তি)
বিজ্ঞান বক্তা
ব্রিটিশ ইউকুলেল বাদক
২০২২ বুলগেরিয়া পুরুষ ক্রিকেট দলের সার্বিয়া সফর

বুলগেরিয়া পুরুষ ক্রিকেট দল ২০২২ সালের জুলাই মাসে তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য সার্বিয়া সফর করে। সিরিজের ম্যাচগুলো বেলগ্রেডের নিকটবর্তী পাদিনস্কা স্কেলা এলাকার লিসিচ্‌য়ি ইয়ারাক ক্রিকেট মাঠে অনুষ্ঠিত হয়। এ সিরিজের আগে ২০২২ সফিয়া টোয়েন্টি২০ সিরিজের অংশ হিসেবে সার্বিয়া দল বুলগেরিয়া সফর করে, যে সিরিজটিতে বুলগেরিয়া ৪–০ ব্যবধানে জয়ী হয়। সিরিজটি উভয় দলের জন্য ২০২২–২৩ আইসিসি পুরুষ টি২০ বিশ্বকাপ ইউরোপ বাছাইপর্বের উপআঞ্চলিক টুর্নামেন্টসমূহের প্রস্তুতি হিসেবে গণ্য হয়। সিরিজে সার্বিয়া ২–১ ব্যবধানে জয়ী হয়।

দলীয় সদস্য

টি২০আই সিরিজ

১ম টি২০আই

২য় টি২০আই

৩য় টি২০আই

তথ্যসূত্র

বহিঃসংযোগ
 ইএসপিএনক্রিকইনফোতে সিরিজের প্রধান পাতা 

২০২২-এ আন্তর্জাতিক ক্রিকেট প্রতিযোগিতা
কোকাসিনান

কোকাসিনান হল তুরস্কের মধ্য আনাতোলিয়া অঞ্চলের কায়সেরি শহরের একটি মেট্রোপলিটন জেলা। নামটি এসেছে বিখ্যাত অটোমান স্থপতি মিমার সিনান থেকে। এর মেয়র হলেন বেকির ইলদিজ (একেপি)।

তথ্যসূত্র

কায়সেরি প্রদেশের জনবহুল স্থান
কায়সেরি প্রদেশের জেলা
১৯৫০ সালের বাংলা চলচ্চিত্রের তালিকা

১৯৫০ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।

চলচ্চিত্রসমূহ

তথ্যসূত্র

বহিঃসংযোগ 

বছর অনুযায়ী বাংলা চলচ্চিত্রের তালিকা
সুরঞ্জন দাশ রোড

সুরঞ্জন দাশ রোড হল  ভারতের বেঙ্গালুরুতে কিংবদন্তি  ভারতীয় বাঙালি বিমান চালক সুরঞ্জন দাশ নামাঙ্কিত একটি সড়ক। এটি ওল্ড মাদ্রাজ রোড এবং বেঙ্গালুরুর ওল্ড এয়ারপোর্ট রোড সংযুক্ত করেছে।

ইতিহাস 
বেঙ্গালুরু শহরে ওল্ড এয়ারপোর্ট রোড এবং ওল্ড মাদ্রাজ রোডকে সংযুক্ত করার জন্য  রাস্তাটি ১৯৪০ খ্রিস্টাব্দে নির্মিত হয়েছিল

ব্যুৎপত্তি 
এই সড়কটির  পুরো ৪.১ কিলোমিটার দীর্ঘ অংশটি  গ্রুপ ক্যাপ্টেন সুরঞ্জন দাশের নামে নামাঙ্কিত করা হয়েছে।  তিনি ছিলেন ভারতীয় বিমান বাহিনীর একজন পাইলট, যিনি বিমানবাহিনীর প্রথম পরীক্ষামূলক টেস্ট পাইলটদের (ETP) একজন হয়ে আমৃত্যু কুড়ি বছর ধরে সমস্ত জেট বিমানের মূল্যায়ন করেন। তিনি ১৯৪৩ খ্রিস্টাব্দে 8 নং ফাইটার-বোম্বার স্কোয়াড্রনে যোগ দেন এবং পরবর্তীতে বিমানের প্রযুক্তিগত সমস্যা সমাধানে পারদর্শী হন। তিনি ১৯৪৭-৪৮ খ্রিস্টাব্দে তিনি জম্মু-কাশ্মীরে অপারেশনেও অংশ নিয়েছিলেন। ১৯৪৯ খ্রিস্টাব্দ হতে শহর বেঙ্গালুরু তার জীবনের সঙ্গে ঘনিষ্ট ভাবে জড়িয়ে যায়। তিনি যুক্তরাজ্যের এম্পায়ার টেস্ট পাইলট স্কুল থেকে প্রশিক্ষণ নেওয়ার পর, হিন্দুস্তান অ্যারোনটিক্স (HAL)-এ হিন্দুস্তান ট্রেনার ২ (HT-2) পরীক্ষা করার ক্ষেত্রে গুরুত্বপূর্ণ ভূমিকা পালন করেছিলেন।  সুরঞ্জন দাশ ১৯৭০ খ্রিস্টাব্দের ১০ জানুয়ারি HF-24 Mk.IR প্রোটোটাইপ বিমানে সওয়ার হয়েছিলেন যেটি ইঞ্জিনের রিহিট মোডের ব্যর্থতা এবং টেকঅফের সময় অসাবধানতাবশত ক্যানোপি খোলা সহ বেশ কয়েকটি কারণে বিধ্বস্ত হয় এবং তিনি ঘটনাস্থলেই প্রাণ হারান।

রাস্তা প্রশস্তকরণ 
অত্যন্ত ব্যস্ত ওল্ড মাদ্রাজ এবং ওল্ড এয়ারপোর্ট রোড সংযোগকারী সুরঞ্জন দাশ রোড  "প্রশস্তকরণ" এর প্রয়োজনীতা বিগ্রেড  অনুভব করে ২০০৬ খ্রিস্টাব্দের প্রথমদিকে। কিন্তু আসল কাজ শুরু হয় ২০১২ খ্রিস্টাব্দে।  রাস্তা প্রশস্ত  করতে ১৮৩টি গাছ উপড়ে ফেলতে হয়েছিল। কিন্তু স্থানীয় বাসিন্দারা চিরতরে সবুজ হারিয়ে যাবে এই আশঙ্কায় বিরক্তি প্রকাশ করেছিল।  কিন্তু  বেসরকারি-সরকারি উদ্যোগে নিষ্পাদিত  চুক্তি স্বাক্ষরের আট বছর পর এটি চার লেনের উন্নীত করে  সম্পূর্ণভাবে কংক্রিটের রাস্তা নির্মিত হয়। ২০১৪ খ্রিস্টাব্দের আগে পর্যন্ত এটি অসমাপ্ত এবং বিশৃঙ্খল অবস্থায় ছিল।

অবস্থান 
সড়কটির  পশ্চিম পার্শ্বে আছে - বিন্নামঙ্গলা মানবার্থে কাভাল বা বি.এম. কাভাল, অ্যারোনটিকাল ডেভেলপমেন্ট এস্ট্যাব্লিশমেন্ট বা এ ডি ই, নিউ তিপ্পাসান্দ্র, জীবনবীমানগর এবং পূর্বদিকে  রয়েছে  সুগ্গাগুন্টেপাল্য, বিইএমএল- (পূর্বের ভারত আর্থ মুভার্স লিমিটেড)   বিমানপুরা, জিএম পালিয়া প্রভৃতি এলাকা।

তথ্যসূত্র 

বেঙ্গালুরুর সড়ক
১৯৫১ সালের বাংলা চলচ্চিত্রের তালিকা

১৯৫১ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।

চলচ্চিত্রসমূহ

তথ্যসূত্র

বহিঃসংযোগ 

বছর অনুযায়ী বাংলা চলচ্চিত্রের তালিকা
গণপ্রজাতন্ত্রী জাঞ্জিবার

গণপ্রজাতন্ত্রী জাঞ্জিবার (    জাঞ্জিবার দ্বীপপুঞ্জের দ্বীপসমূহ নিয়ে গঠিত ১৯৬৪ সালে প্রতিষ্ঠিত একটি আফ্রিকান রাষ্ট্র। তানজানিয়া প্রতিষ্ঠার জন্য তাঙ্গানিকার সাথে একীভূত হওয়ার আগে এটি এক বছরেরও কম সময় ধরে বিদ্যমান ছিল, যে বছরের অক্টোবরে তানজানিয়া নামকরণ করা হবে।

জাঞ্জিবারের ইতিহাস
১৯৬৪-এ আফ্রিকায় প্রতিষ্ঠিত
১৯৬৪-এ আফ্রিকায় বিলুপ্ত
প্রাক্তন প্রজাতন্ত্র
স্নায়ুযুদ্ধের প্রাক্তন রাষ্ট্র
জাঞ্জিবার
সাবেক সমাজতান্ত্রিক প্রজাতন্ত্র
জাতিসংঘের প্রাক্তন সদস্য রাষ্ট্র
দ্বীপ রাষ্ট্র
১৯৬৪-এ প্রতিষ্ঠিত রাষ্ট্র ও অঞ্চল
করোনেশন সেতু

করোনেশন ব্রিজ ভারতের পশ্চিমবঙ্গ অঙ্গরাজ্যের সেবকে অবস্থিত। এটি রোডওয়ে ব্রিজ ও সেবক সেতু নামেও পরিচিত। সেতুটি তিস্তা নদীর উপর নির্মিত হয়েছে এবং দার্জিলিং ও কালিম্পং জেলা দুটিকে সংযুক্ত করেছে। সেতুটি ১৭ নং জাতীয় সড়কের (পুরানো - জাতীয় সড়ক ৩১) অংশ। এই সেতুটি সেবক রেলওয়ে সেতুর সমান্তরালে বিস্তৃত, যা প্রায় ২ কিমি দূরে তিস্তা নদীর উপর অবস্থিত।

সেতুটির ভিত্তিপ্রস্তর বাংলার তৎকালীন গভর্নর জন অ্যান্ডারসন ১৯৩৭ সালে স্থাপন করেন। সেতুর নির্মাণ কাজ ১৯৪১ সালে ৬ লক্ষ টাকা ব্যয়ে সম্পন্ন হয়েছিল এবং এটির নামকরণ ১৯৩৭ সালে রাজা ষষ্ঠ জর্জ ও রাণী এলিজাবেথের রাজ্যাভিষেকের স্মরণে করা হয়েছিল।

সেতুটির এক দিকের প্রবেশপথে দুটি বাঘের মূর্তি থাকায় স্থানীয়রা সেতুটিকে বাগপুল বা বাঘের সেতু বলে ডাকে। এই সেতুটির নকশা, অঙ্কন ও পরিকল্পনা দার্জিলিং ডিভিশন পাবলিক ওয়ার্কস ডিপার্টমেন্টের (পিডব্লিউডি) শেষ ব্রিটিশ এক্সিকিউটিভ ইঞ্জিনিয়ার জন চেম্বারস করেছিলেন। বোম্বে থেকে আগত মেসার্স জেসি গ্যামনকে ঠিকাদার হিসেবে নিয়োগ করা হয়েছিল। সেতুটি রিইনফোর্সড কংক্রিট পদ্ধতিতে নির্মিত হয়েছিল। যেহেতু জলের গভীরতা ও স্রোতের কারণে তিস্তা নদীর তলদেশ থেকে খুটি তৈরি সম্ভব ছিল না, তাই পুরো সেতুটি একটি নির্দিষ্ট খিলান আটকানো ছিল, যার দুটি প্রান্ত নদীর উভয় পাশে পাথরের উপর স্থাপন করা হয়েছিল।

চিত্রশালা

তথ্যসূত্র 

পশ্চিমবঙ্গের সেতু
এশীয় সেতু (স্থাপনা) অসম্পূর্ণ
১৯৪১-এ ব্রিটিশ ভারতে প্রতিষ্ঠিত
ভারতের পরিবহন অসম্পূর্ণ
১৯৪১-এ সম্পন্ন সেতু
শিলিগুড়ির পরিবহন
ভারতের সড়ক সেতু
২০শ শতাব্দীতে ভারতের স্থাপত্য
তুর্কমেনিস্তানের রাষ্ট্রপতি

তুর্কমেনিস্তানের রাষ্ট্রপতি (তুর্কমেন: Türkmenistanyň prezidenti), আনুষ্ঠানিক নাম তুর্কমেনিস্তানের রাষ্ট্রপতি ও মন্ত্রিপরিষদের চেয়ারম্যান, হলেন তুর্কমেনিস্তানের রাষ্ট্রপ্রধান ও সরকার প্রধান। রাষ্ট্রপতি তুর্কমেনিস্তানের সশস্ত্র বাহিনীর সর্বোচ্চ কমান্ডার এবং একইসাথে রাষ্ট্রীয় নিরাপত্তা পরিষদের প্রধান।

সের্দার বের্দিমুহামেদু হলেন তুর্কমেনিস্তানের বর্তমান রাষ্ট্রপতি, ১৯৯১ সালে সোভিয়েত ইউনিয়নের বিলুপ্তির সাথে দেশটির স্বাধীনতা লাভের পর থেকে দেশের ইতিহাসে তিনি তৃতীয়। তিনি তাঁর পিতা গুর্বাঙ্গুলি বের্দিমুহামেদুর স্থলাভিষিক্ত হন যখন ১৫ শাসনামল শেষে ২০২২ সালে তিনি পদত্যাগ করেন। তিনিই প্রথম রাষ্ট্রপতি যিনি এ ধরনের কাজ করেন। ২০২২ সালের নির্বাচনে বের্দিমুহামেদু অন্য নয়জন প্রার্থীর বিপরীতে দেশের প্রত্যক্ষ ভোটের ৭২.৯৭% পেয়েছিলেন। দেশটির আইনসভা ২০১৬ সালে রাষ্ট্রপতি পদের মেয়াদ সীমা দূর করে এবং ৭০ বছরের বয়সসীমা দূর করে, সেইসাথে মেয়াদ পাঁচ থেকে সাত বছর পর্যন্ত বর্ধিত করে।

রাষ্ট্রপতির বিধিমালা ও পদ থেকে অপসারণ 
তুর্কমেনিস্তানের রাষ্ট্রপতি পদপ্রার্থীদের জন্য বিধিমালার মধ্যে নিম্নলিখিত বিষয় অন্তর্ভুক্ত রয়েছে:

অবশ্যই তুর্কমেনিস্তানে জন্মগ্রহণ করতে হবে
অবশ্যই তুর্কমেন ও ইংরেজিতে সাবলীল হতে হবে
অবশ্যই কমপক্ষে ৪০ বছর বয়সী হতে হবে
অবশ্যই পূর্বে ১৫ বছর যাবত তুর্কমেনিস্তানে বসবাস করতে হবে
অবশ্যই কর্মজীবী হতে হবে

তুর্কমেনিস্তানের রাষ্ট্রপতির ক্ষমতা তুর্কমেন সংবিধানের ৫৭ নং অনুচ্ছেদ অনুসারে সমাপ্ত হতে পারে:

অসুস্থতার কারণে দায়িত্ব পালনে অক্ষম হলে
সংবিধান ও গণআইন লঙ্ঘন করলে
রাষ্ট্রপতির প্রতি অনাস্থা ভোট হলে

রাষ্ট্রপতির পদ থেকে অপসারণ করা হলে আইনসভার চেয়ারম্যানকে আইনত ভারপ্রাপ্ত রাষ্ট্রপতি হিসাবে নিয়োগ করা হয় এবং এই ঘটনার ৬০ দিনের মধ্যে নির্বাচন অনুষ্ঠিত হয়। এমনটা কখনোই ঘটেনি; ২০০৬ সালে যখন পদে থাকাকালেই নিয়াজভের মৃত্যুর কারণে তুর্কমেনিস্তানের রাষ্ট্রপতি পদ একবারই কেবল পদশূন্য হয়েছিল, তখন তুর্কমেনিস্তানের রাষ্ট্রীয় নিরাপত্তা পরিষদ এই ভিত্তিতে মন্ত্রিসভার প্রথম উপচেয়ারম্যানের কাছে রাষ্ট্রপতি হিসাবে কাজ করার অধিকার হস্তান্তর করে। একজন ভারপ্রাপ্ত রাষ্ট্রপতির রাষ্ট্রপতি পদে প্রতিদ্বন্দ্বিতা করার অধিকার নেই এমন বিধিবিধানটিও বাদ দেওয়া হয়েছিল।

বাসভবন
ওগুজখান রাষ্ট্রপতি প্রাসাদ হলো আশগাবাতের স্বাধীনতা চত্বরে অবস্থিত রাষ্ট্রপতির প্রধান বাসভবন/কর্মস্থল। প্রাসাদের বিভিন্ন হলগুলি বিদেশি নেতাদের অভ্যর্থনা জানাতে এবং রাষ্ট্রপতির ডিক্রি স্বাক্ষরের জন্য ব্যবহৃত হয়। প্রাক্তন রাষ্ট্রপতি সাপারমুরাত নিয়াজভ আশগাবাতের বাইরে ২৮ কিলোমিটার দূরে অবস্থিত শহর আরশাবিলে একটি সরকারি বাসভবনে একটি ব্যক্তিগত বাসভবনের মালিক ছিলেন।

তুর্কমেনিস্তানের রাষ্ট্রপতিদের তালিকা

তথ্যসূত্র

তুর্কমেনিস্তানের রাজনীতি
তুর্কমেনিস্তানের রাজনীতিবিদদের তালিকা
দেশ অনুযায়ী রাষ্ট্রপতি
সেবক

সেবক ভারতের পশ্চিমবঙ্গ রাজ্যের দার্জিলিং জেলার শিলিগুড়ির কাছে একটি ছোটো শহর। এটি সিকিম রাজ্যের সীমান্তের কাছেকাছি অবস্থিত। ডুয়ার্সে তিস্তা নদীর তীরে এই শহরটি অবস্থিত এবং এর উপরে দুটি সেতু রয়েছে - যথা করোনেশন ব্রিজ এবং সেবক রেলওয়ে সেতু। ওই এলাকায় ভারতীয় সেনা ও বিএসএফ ক্যাম্প রয়েছে। মহানন্দা বন্যপ্রাণী অভয়ারণ্য এই এলাকায় অবস্থিত। ১০ নং জাতীয় সড়ক এই শহরের মধ্য দিয়ে গেছে এবং সেবককে গ্যাংটক শহর ও শিলিগুড়ির সাথে যুক্ত করেছে। ১৭ নং জাতীয় সড়ক সেবকের করোনেশন ব্রিজের কাছে থেকে শুরু হয়েছে এবং গুয়াহাটিতে শেষ হয়েছে।

ভূগোল

অবস্থান 
সেবকের অবস্থান <span class="plainlinks nourlexpansion" data-ve-ignore="true">26°53′49″N 88°28′23″E ﻿ ﻿ °N 88.473°E ﻿ 26.897; 88.473

এলাকার সংক্ষিপ্ত বিবরণ 
মানচিত্রটির পাশাপাশি দার্জিলিং হিমালয় পার্বত্য অঞ্চলের পূর্ব অংশ এবং এর পূর্ব ও দক্ষিণ প্রান্তে তরাই অঞ্চলের একটি ছোট অংশ দেখায় যার পুরোটাই দার্জিলিং জেলার। দার্জিলিং সদর মহকুমায় মোট জনসংখ্যার ৬১.০০% গ্রামীণ এলাকায় এবং ৩৯.০০% জনসংখ্যা শহরে বাস করে। কার্সিয়ং মহকুমায় মোট জনসংখ্যার ৫৮.৪১% গ্রামীণ এলাকায় এবং ৪১.৫৯% শহরে বাস করে। জেলায় দার্জিলিং চা উৎপাদন ও রপ্তানি করে এমন ৭৮টি চা বাগান/এস্টেট (বিভিন্ন উৎস অনুযায়ী সংখ্যাটি সামান্য পরিবর্তিত হয়) রয়েছে। এটি প্রত্যক্ষ/পরোক্ষভাবে জনসংখ্যার একটি বড় অংশকে জড়িত করে। ২০১১ সালের আদমশুমারিতে কিছু চা বাগানকে জনগণনা নগর অথবা গ্রাম হিসাবে চিহ্নিত করা হয়েছিল। এই জাতীয় স্থানগুলিকে মানচিত্রে জন (জনগণনা নগর) বা গ্রা (গ্রামীণ/শহুরে কেন্দ্র) হিসাবে চিহ্নিত করা হয়েছে। নির্দিষ্ট চা এস্টেট পৃষ্ঠাগুলি TE চিহ্নিত করা হয়েছে৷

দ্রষ্টব্য: মানচিত্রটিতে মহকুমার কিছু উল্লেখযোগ্য স্থান উপস্থাপন করা হয়েছে। মানচিত্রে চিহ্নিত সমস্ত স্থান বৃহত্তর পূর্ণ স্ক্রীন মানচিত্রের থাকে সংযুক্ত করা হয়েছে৷

তথ্যসূত্র 

দার্জিলিং জেলার শহর ও নগর
শিলিগুড়ি
পশ্চিমবঙ্গের শহর